title: 2009/966/EK: Komisijas Lēmums ( 2009. gada 30. novembris ) par Kopienas importa lēmumu pieņemšanu attiecībā uz dažām ķīmiskām vielām saskaņā ar Eiropas Parlamenta un Padomes Regulu (EK) Nr. 689/2008 un par Komisijas Lēmumu 2000/657/EK, 2001/852/EK, 2003/508/EK, 2004/382/EK un 2005/416/EK grozījumiem

text:
               22.12.2009

               LV

               Eiropas Savienības Oficiālais Vēstnesis

               L 341/14

      KOMISIJAS LĒMUMS

   (2009. gada 30. novembris)
   par Kopienas importa lēmumu pieņemšanu attiecībā uz dažām ķīmiskām vielām saskaņā ar Eiropas Parlamenta un Padomes Regulu (EK) Nr. 689/2008 un par Komisijas Lēmumu 2000/657/EK, 2001/852/EK, 2003/508/EK, 2004/382/EK un 2005/416/EK grozījumiem
   (2009/966/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2008. gada 17. jūnija Regulu (EK) Nr. 689/2008 par bīstamu ķīmisku vielu eksportu un importu (1) un jo īpaši tās 12. panta 1. punkta otro daļu,
   apspriedusies ar komiteju, kas izveidota saskaņā ar 133. pantu Eiropas Parlamenta un Padomes 2006. gada 18. decembra Regulā (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (2),
   tā kā:

               (1)

               Saskaņā ar Regulu (EK) Nr. 689/2008 Komisijai Kopienas vārdā jāpieņem lēmums par to, vai atļaut vai neatļaut importēt katru no ķīmiskajām vielām, uz kurām attiecas iepriekš norunātas piekrišanas procedūra (PIC procedūra).

               (2)

               Apvienoto Nāciju Organizācijas Vides programmai (UNEP) un Pārtikas un lauksaimniecības organizācijai (FAO) ir uzdots nodrošināt sekretariāta pakalpojumus attiecībā uz iepriekš norunātas piekrišanas procedūru, kas izveidota ar Roterdamas konvenciju, kuru Kopiena apstiprinājusi ar Padomes 2006. gada 25. septembra Lēmumu 2006/730/EK, ar ko Eiropas Kopienas vārdā apstiprina Roterdamas konvenciju par procedūru, saskaņā ar kuru starptautiskajā tirdzniecībā dodama iepriekš norunāta piekrišana attiecībā uz dažām bīstamām ķīmiskām vielām un pesticīdiem (3).

               (3)

               Komisijai, darbojoties kā kopīgi izraudzītai iestādei, Kopienas un tās dalībvalstu vārdā Roterdamas konvencijas sekretariātam ir jānosūta paziņojumi par pieņemtajiem importa lēmumiem par ķīmiskajām vielām, uz kurām attiecas iepriekš norunātas piekrišanas procedūra.

               (4)

               Lai atspoguļotu 2007. gada 1. janvārī notikušo Kopienas paplašināšanos un ņemtu vērā normatīvo procesu attīstību Kopienā laikā pēc šo lēmumu pieņemšanas, jāpārskata iepriekš pieņemtie importa lēmumi par šādām ķīmiskām vielām un preparātiem: etilēnoksīds, fluoracetamīds, HCH (izomēru maisījums), lindāns, metamidofoss, pentahlorfenols, tā sāļi un esteri, polibrombifenili (PBB), polihlorterpenili (PCT), kombinētie preparāti izputināma pulvera veidā, kas satur benomilu, karbofurānu un tiramu, un dzīvsudraba savienojumi.

               (5)

               Etilēnoksīda laišanai tirgū un lietošanai saskaņā ar Eiropas Parlamenta un Padomes 1998. gada 16. februāra Direktīvu 98/8/EK par biocīdo produktu laišanu tirgū (4) ar Komisijas Regulu (EK) Nr. 1451/2007 (5) par 10 gadu darba programmas otro fāzi, kas minēta 16. panta 2. punktā Direktīvā 98/8/EK, ir paredzēti ierobežojumi, to atļaujot tikai dažās konkrēti noteiktās jomās. Tādējādi imports ir atļauts tikai šiem atļautajiem lietojumiem. Dalībvalstis var noteikt, kurus saskaņā ar Direktīvu 98/8/EK atļautos lietojumus tās atļauj izmantot savā teritorijā.

               (6)

               Fluoracetamīds, kā arī pentahlorfenols un tā sāļi un esteri kā aktīvās vielas nav iekļautas ne I pielikumā Padomes 1991. gada 15. jūlija Direktīvā 91/414/EEK par augu aizsardzības līdzekļu laišanu tirgū (6), ne Direktīvas 98/8/EK I, IA vai IB pielikumā tāpēc, ka ir aizliegta šo vielu lietošana par pesticīdiem. Tādējādi ir aizliegts fluoracetamīda, pentahlorfenola un tā sāļu un esteru imports lietošanai par pesticīdiem.

               (7)

               No 2008. gada 1. jūlija metamidofoss vairs nav iekļauts Direktīvas 91/414/EEK I pielikumā, jo dalībvalstīm bija jāanulē atļaujas par visiem metamidofosu saturošajiem augu aizsardzības līdzekļiem, un ir aizliegts laist tirgū augu aizsardzības līdzekļus, kas satur metamidofosu. Turklāt metamidofoss nav identificēts vai par to nav ziņots atbilstīgi esošo vielu novērtēšanas Kopienas programmai saskaņā ar Direktīvu 98/8/EK, un tāpēc to nav atļauts laist tirgū lietošanai par biocīdu produktu.

               (8)

               Lindāna un HCH (izomēru maisījums) ražošana, laišana tirgū un lietošana aizliegta ar Eiropas Parlamenta un Padomes 2004. gada 29. aprīļa Regulu (EK) Nr. 850/2004 par noturīgiem organiskajiem piesārņotājiem, ar ko groza Direktīvu 79/117/EEK (7), un minētajā regulā paredzētie izņēmumi bija spēkā līdz 2007. gada 31. decembrim. Tādējādi šo ķīmisko vielu imports no minētā datuma ir aizliegts.

               (9)

               Aizliegta heksabrom-1,1'-bifenila ražošana, laišana tirgū un lietošana. Šī viela turklāt pieder pie PBB grupas, kura ir iekļauta Roterdamas konvencijas III pielikumā un uz kuru attiecas iepriekš norunātas piekrišanas procedūra.

               (10)

               Bulgārija un Rumānija no 2007. gada 1. janvāra ir Eiropas Savienības dalībvalstis. Tā kā Regulā (EK) Nr.1907/2006 paredzēts, ka dalībvalstis savā teritorijā var atļaut PCT izmantošanu dažiem noteiktiem lietojumiem, importa lēmums jāpārskata, ņemot vērā abu šo jauno dalībvalstu tiesību normas.

               (11)

               Tāpēc ir lietderīgi mainīt importa lēmumus par etilēnoksīdu, fluoracetamīdu, HCH (izomēru maisījums), lindānu, metamidofosu, pentahlorfenolu un tā sāļiem un esteriem, PBB un PCT, kas pieņemti ar Komisijas 2000. gada 16. oktobra Lēmumu 2000/657/EK, ar ko pieņem Kopienas importa lēmumus par dažām ķīmiskām vielām saskaņā ar Padomes Regulu (EEK) Nr. 2455/92 par dažu bīstamu ķīmisko vielu eksportu un importu (8), Komisijas 2001. gada 19. novembra Lēmumu 2001/852/EK, ar ko pieņem Kopienas importa lēmumus par dažām ķīmiskām vielām saskaņā ar Padomes Regulu (EEK) Nr. 2455/92 par dažu bīstamu ķīmisko vielu eksportu un importu un ar ko groza Lēmumu 2000/657/EK (9), Komisijas 2003. gada 7. jūlija Lēmumu 2003/508/EK, ar ko pieņem Kopienas importa lēmumus par dažām ķīmiskām vielām saskaņā ar Eiropas Parlamenta un Padomes Regulu (EK) Nr. 304/2003 un ar ko groza Lēmumu 2000/657/EK un 2001/852/EK (10), un Komisijas 2005. gada 19. maija Lēmumu 2005/416/EK, ar ko pieņem Kopienas importa lēmumus par dažām ķīmiskām vielām saskaņā ar Eiropas Parlamenta un Padomes Regulu (EK) Nr. 304/2003 un ar ko groza Lēmumus 2000/657/EK, 2001/852/EK un 2003/508/EK (11).

               (12)

               Benomils kā aktīvā viela nav iekļauts ne Direktīvas 91/414/EEK I pielikumā, ne Direktīvas 98/8/EK I, IA vai IB pielikumā tāpēc, ka ir aizliegta šīs aktīvās vielas lietošana par pesticīdu. Tāpēc par kombinētajiem pesticīdu preparātiem izputināma pulvera veidā, kas satur benomilu, karbofurānu un tiramu, ir noteikts aizliegums tos laist tirgū un lietot par pesticīdu. Importa lēmums attiecībā uz kombinētiem pesticīdu preparātiem izputināma pulvera veidā, kas satur benomilu, karbofurānu un tiramu, ir pieņemts ar Komisijas 2004. gada 26. aprīļa Lēmumu 2004/382/EK, ar ko pieņem lēmumus par dažu ķīmisku vielu importu Kopienā saskaņā ar Eiropas Parlamenta un Padomes Regulu (EK) Nr. 304/2003 (12), un tāpēc tas ir jāaizstāj.

               (13)

               Tādu augu aizsardzības līdzekļu tirgū laišana un lietošana, kuri kā aktīvās vielas satur dzīvsudraba savienojumus, ir aizliegta saskaņā ar Padomes 1978. gada 21. decembra Direktīvu 79/117/EEK, kas aizliedz laist tirgū un izmantot augu aizsardzības produktus, kuri satur noteiktas aktīvās vielas (13). Turklāt saskaņā ar Direktīvu 98/8/EK nav atļauts laist tirgū un lietot dzīvsudraba savienojumus saturošus biocīdos produktus. Tāpēc jāmaina PIC X apkārtrakstā publicētais importa lēmums par dzīvsudraba savienojumiem.

               (14)

               Attiecīgi jāizdara Lēmumu 2000/657/EK, 2001/852/EK, 2003/508/EK, 2004/382/EK un 2005/416/EK grozījumi,

         IR NOLĒMUSI ŠĀDI.
   1. pants
   Lēmumus par lindāna, metamidofosa, pentahlorfenola un tā sāļu un esteru importu, kas noteikti Lēmuma 2000/657/EK pielikumā, aizstāj ar importa lēmumiem, kas noteikti importa paziņojumu veidlapās šā lēmuma I pielikumā.
   2. pants
   Lēmumu par etilēnoksīda importu, kā norādīts Lēmuma 2001/852/EK I pielikumā, aizstāj ar importa lēmumu, kas noteikts importa paziņojumu veidlapā šā lēmuma II pielikumā.
   3. pants
   Lēmumu par polibrombifenilu (PBB) importu, kā norādīts Lēmuma 2003/508/EK III pielikumā, aizstāj ar importa lēmumu, kas noteikts importa paziņojumu veidlapā šā lēmuma III pielikumā.
   4. pants
   Lēmumus par fluoracetamīda, HCH (izomēru maisījums) un polihlorterfenilu (PCT) importu, kā norādīts Lēmuma 2005/416/EK I pielikumā, aizstāj ar importa lēmumiem, kas noteikti importa paziņojumu veidlapās šā lēmuma IV pielikumā.
   5. pants
   Pagaidu lēmumu par kombinētu pesticīdu preparātu importu, kas ir izputināma pulvera veidā un kas satur benomilu, karbofurānu un tiramu, kā norādīts Lēmuma 2004/382/EK III pielikumā, aizstāj ar importa lēmumu, kas noteikts importa paziņojumu veidlapā šā lēmuma V pielikumā.
   6. pants
   Lēmumu par dzīvsudraba savienojumu importu, kas publicēts PIC X apkārtrakstā, aizstāj ar importa lēmumu, kas noteikts importa paziņojumu veidlapā šā lēmuma VI pielikumā.

      Briselē, 2009. gada 30. novembrī

            Komisijas vārdā –

            Komisijas loceklis

         Stavros DIMAS

      (1)  OV L 204, 31.7.2008., 1. lpp.

      (2)  OV L 396, 30.12.2006., 1. lpp.

      (3)  OV L 299, 28.10.2006., 23. lpp.

      (4)  OV L 123, 24.4.1998., 1. lpp.

      (5)  OV L 325, 11.12.2007., 3. lpp.

      (6)  OV L 230, 19.8.1991., 1. lpp.

      (7)  OV L 158, 30.4.2004., 7. lpp.

      (8)  OV L 275, 27.10.2000., 44. lpp.

      (9)  OV L 318, 4.12.2001., 28. lpp.

      (10)  OV L 174, 12.7.2003., 10. lpp.

      (11)  OV L 147, 10.6.2005., 1. lpp.

      (12)  OV L 144, 30.4.2004., 11. lpp.

      (13)  OV L 33, 8.2.1979., 36. lpp.

      I PIELIKUMS
      Paziņojumi par pārskatītajiem importa lēmumiem par lindānu, metadimofosu, pentahlorfenolu un tā sāļiem un esteriem, ar ko aizstāj importa lēmumus, kas noteikti ar Lēmumu 2000/657/EK

      II PIELIKUMS
      Pārskatītais importa lēmums par etilēnoksīdu, ar ko aizstāj importa lēmumu, kas noteikts ar Lēmumu 2001/852/EK

      III PIELIKUMS
      Pārskatītais importa lēmums par polibrombifeniliem (PBB), ar ko aizstāj importa lēmumu, kas noteikts ar Lēmumu 2003/508/EK

      IV PIELIKUMS
      Pārskatītie importa lēmumi par fluoracetamīdu, HCH (izomēru maisījums) un polihlorterfeniliem (PCT), ar ko aizstāj importa lēmumus, kas noteikti ar Lēmumu 2005/416/EK

      V PIELIKUMS
      Pārskatītais importa lēmums par kombinētiem preparātiem izputināma pulvera veidā, kas satur benomilu, karbofurānu un tiramu, ar ko aizstāj importa lēmumu, kas noteikts ar Lēmumu 2004/382/EK

      VI PIELIKUMS
      Pārskatītais importa lēmums par dzīvsudraba savienojumiem, ar ko aizstāj importa lēmumu, kas noteikts ar PIC X apkārtrakstu


title: Politikas un drošības komitejas Lēmums (KĀDP) 2016/2352 (2016. gada 7. decembris) par ES misijas komandiera iecelšanu Eiropas Savienības militārajai misijai, lai palīdzētu Mali bruņoto spēku apmācībā (EUTM Mali), un ar ko atceļ Lēmumu (KĀDP) 2016/939 (EUTM Mali/2/2016)

text:
               21.12.2016

               LV

               Eiropas Savienības Oficiālais Vēstnesis

               L 348/25

         POLITIKAS UN DROŠĪBAS KOMITEJAS LĒMUMS (KĀDP) 2016/2352
   (2016. gada 7. decembris)
   par ES misijas komandiera iecelšanu Eiropas Savienības militārajai misijai, lai palīdzētu Mali bruņoto spēku apmācībā (EUTM Mali), un ar ko atceļ Lēmumu (KĀDP) 2016/939 (EUTM Mali/2/2016)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. pantu,
   ņemot vērā Padomes Lēmumu 2013/34/KĀDP (2013. gada 17. janvāris) par Eiropas Savienības militāro misiju, lai palīdzētu Mali bruņoto spēku apmācībā (EUTM Mali) (1), un jo īpaši tā 5. pantu,
   tā kā:

               (1)

               Ievērojot Lēmuma 2013/34/KĀDP 5. panta 1. punktu, Padome pilnvaroja Politikas un drošības komiteju (PDK) saskaņā ar Līguma par Eiropas Savienību 38. pantu pieņemt attiecīgus lēmumus par EUTM Mali politisko kontroli un stratēģisko vadību, tostarp lēmumus par turpmāku ES misijas komandieru iecelšanu amatā.

               (2)

               PDK 2016. gada 8. jūnijā pieņēma Lēmumu (KĀDP) 2016/939 (2), ar ko par jauno ES misijas EUTM Mali komandieri tika iecelts brigādes ģenerālis Eric HARVENT.

               (3)

               Beļģija ieteica par jauno ES misijas EUTM Mali komandieri iecelt brigādes ģenerāli Peter DEVOGELAERE, kurš no 2016. gada 19. decembra aizstātu brigādes ģenerāli Eric HARVENT.

               (4)

               ES Militārā komiteja 2016. gada 31. oktobrī atbalstīja šo ieteikumu.

               (5)

               Tāpēc Lēmums (KĀDP) 2016/939 būtu jāatceļ.

               (6)

               Saskaņā ar 5. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā,

         IR PIEŅĒMUSI ŠO LĒMUMU.
   1. pants
   Ar šo brigādes ģenerālis Peter DEVOGELAERE no 2016. gada 19. decembra tiek iecelts par ES misijas komandieri Eiropas Savienības militārajai misijai, lai palīdzētu Mali bruņoto spēku apmācībā (EUTM Mali).
   2. pants
   Ar šo tiek atcelts Lēmums (KĀDP) 2016/939.
   3. pants
   Šis lēmums stājas spēkā 2016. gada 19. decembrī.

      Briselē, 2016. gada 7. decembrī

            Politikas un drošības komitejas vārdā –

            priekšsēdētājs

         W. STEVENS

      (1)  OV L 14, 18.1.2013., 19. lpp.

      (2)  Politikas un drošības komitejas Lēmums (KĀDP) 2016/939 (2016. gada 8. jūnijs) par ES misijas komandiera iecelšanu Eiropas Savienības militārajai misijai, lai palīdzētu Mali bruņoto spēku apmācībā (EUTM Mali), un ar ko atceļ Lēmumu (KĀDP) 2015/2298 (EUTM Mali/1/2016) (OV L 155, 14.6.2016., 25. lpp.).


title: Eiropas Parlamenta Lēmums (2010. gada 5. maijs) par Eiropas Kopuzņēmuma ITER un kodolsintēzes enerģētikas attīstības vajadzībām 2008. finanšu gada budžeta izpildes apstiprināšanu

text:
               25.9.2010

               LV

               Eiropas Savienības Oficiālais Vēstnesis

               L 252/223

         EIROPAS PARLAMENTA LĒMUMS
   (2010. gada 5. maijs)
   par Eiropas Kopuzņēmuma ITER un kodolsintēzes enerģētikas attīstības vajadzībām 2008. finanšu gada budžeta izpildes apstiprināšanu
   (2010/552/ES)
   EIROPAS PARLAMENTS,
   ņemot vērā Eiropas Kopuzņēmuma ITER un kodolsintēzes enerģētikas attīstības vajadzībām 2008. finanšu gada galīgos pārskatus,
   ņemot vērā Revīzijas palātas ziņojumu par Eiropas Kopuzņēmuma ITER un kodolsintēzes enerģētikas attīstības vajadzībām gada pārskatiem par 2008. gada 31. decembrī slēgto finanšu gadu, ar Kopuzņēmuma atbildēm (1),
   ņemot vērā Padomes 2010. gada 16. februāra ieteikumu (5829/2010 – C7-0060/2010),
   ņemot vērā EK līguma 276. pantu un Līguma par Eiropas Savienības darbību 319. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,
   ņemot vērā Padomes 2007. gada 27. marta Lēmumu 2007/198/Euratom, ar ko izveido Eiropas Kopuzņēmumu ITER un kodolsintēzes enerģētikas attīstības vajadzībām (3), un jo īpaši tā 5. pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,
   ņemot vērā Reglamenta 77. pantu un VI pielikumu,
   ņemot vērā Budžeta kontroles komitejas ziņojumu (A7-0094/2010),

               1.

               sniedz Eiropas Kopuzņēmuma ITER un kodolsintēzes enerģētikas attīstības vajadzībām direktoram apstiprinājumu par Kopuzņēmuma 2008. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Kopuzņēmuma ITER un kodolsintēzes enerģētikas attīstības vajadzībām direktoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV C 310, 18.12.2009., 1. lpp.

      (2)  OV L 248, 16.9.2002., 1. lpp.

      (3)  OV L 90, 30.3.2007., 58. lpp.

      (4)  OV L 357, 31.12.2002., 72. lpp.
    ---documentbreak---

               25.9.2010

               LV

               Eiropas Savienības Oficiālais Vēstnesis

               L 252/224

         EIROPAS PARLAMENTA REZOLŪCIJA
   (2010. gada 5. maijs)
   ar konstatējumiem, kas ir neatņemama daļa no Lēmuma par Eiropas Kopuzņēmuma ITER un kodolsintēzes enerģētikas attīstības vajadzībām 2008. finanšu gada budžeta izpildes apstiprināšanu
   EIROPAS PARLAMENTS,
   ņemot vērā Eiropas Kopuzņēmuma ITER un kodolsintēzes enerģētikas attīstības vajadzībām 2008. finanšu gada galīgos pārskatus,
   ņemot vērā Revīzijas palātas ziņojumu par Eiropas Kopuzņēmuma ITER un kodolsintēzes enerģētikas attīstības vajadzībām gada pārskatiem par 2008. gada 31. decembrī slēgto finanšu gadu, ar Kopuzņēmuma atbildēm (1),
   ņemot vērā Padomes 2010. gada 16. februāra ieteikumu (5829/2010 – C7-0060/2010),
   ņemot vērā EK līguma 276. pantu un Līguma par Eiropas Savienības darbību 319. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,
   ņemot vērā Padomes 2007. gada 27. marta Lēmumu 2007/198/Euratom, ar ko izveido Eiropas Kopuzņēmumu ITER un kodolsintēzes enerģētikas attīstības vajadzībām (3), un jo īpaši tā 5. pantu,
   ņemot vērā Eiropas Kopuzņēmuma ITER un kodolsintēzes enerģētikas attīstības vajadzībām finanšu nolikumu, kas pieņemts ar Kopuzņēmuma valdes 2007. gada 22. oktobra lēmumu (turpmāk tekstā – ITER finanšu nolikums),
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,
   ņemot vērā Reglamenta 77. pantu un VI pielikumu,
   ņemot vērā Budžeta kontroles komitejas ziņojumu (A7-0094/2010),

               A.

               tā kā Revīzijas palāta norāda, ka tā ir guvusi pamatotu pārliecību par to, ka gada pārskati par 2008. finanšu gadu ir ticami un ka pakārtotie darījumi ir likumīgi un pareizi,

               B.

               tā kā Kopuzņēmums tikai sāk savu darbību un 2008. finanšu gadā vēl nebija pilnībā ieviesis iekšējās kontroles un finanšu informācijas sistēmas,

               C.

               tā kā saskaņā ar ITER finanšu nolikuma 75. pantu Kopuzņēmumam ir jāizveido iekšējās revīzijas dienests, kura darbība atbilstu attiecīgajiem starptautiskajiem standartiem,

               D.

               tā kā ITER finanšu nolikums izstrādāts, pamatojoties uz Finanšu pamatregulu, kura nesen grozīta, lai to pielāgotu vispārējās Finanšu regulas grozījumiem,

               E.

               tā kā Kopuzņēmuma direktors 2008. gada 28. februārī lūdza Revīzijas palātas atzinumu par ITER finanšu nolikumu,

               F.

               tā kā Revīzijas palāta 2008. gada oktobrī sagatavoja Atzinumu Nr. 4/2008 par minēto nolikumu,

      Apropriāciju pārnešana

               1.

               norāda, ka Revīzijas palāta peļņas vai zaudējumu aprēķinos konstatējusi EUR 57 600 000 pārpalikumu jeb 38 % no EUR 149 700 000 uzkrātajos ieņēmumos; jo īpaši uzsver, ka šā pārpalikuma daļa (proti, EUR 32 200 000) ir pārnesta uz 2009. finanšu gadu; tomēr pieņem zināšanai Kopuzņēmuma atbildi, kurā tas pamatoti paskaidroja, ka Revīzijas palātas konstatētais lēnais finansējuma izlietojums saistīts ar to, ka tas bija pirmais gads, kopš Kopuzņēmums ir finansiāli neatkarīgs no Komisijas, kā arī ar novēloto starptautiskās organizācijas ITER izveidi un Euratom kodolsintēzes programmas uzsākšanu;

      Saistību uzņemšanās kārtības pārkāpumi

               2.

               konstatē, ka sešos Revīzijas palātas pārbaudītajos gadījumos Kopuzņēmums uzņēmās budžeta saistības tikai tad, kad jau bija uzņēmies juridiskās saistības; tādēļ pieprasa, lai Kopuzņēmums ievēro Finanšu regulas normas arī šajā jautājumā;

         ITER finanšu nolikums

               3.

               atzinīgi vērtē Revīzijas palātas konstatējumu, ka ITER finanšu nolikums lielā mērā ir balstīts uz principiem, kas noteikti Finanšu pamatregulā un vispārējā Finanšu regulā; tomēr atzīmē, ka par dažiem jautājumiem ir jāizstrādā grozījumi, it īpaši attiecībā uz atkāpēm no budžeta principiem, Komisijas Iekšējās revīzijas dienesta lomu, dalībnieku dalībmaksas novēlotu iemaksu, dotāciju piešķiršanas nosacījumiem un ITER finanšu nolikuma 133. pantā paredzētajiem pārejas noteikumiem;

      Gada darbības pārskats

               4.

               stingri iesaka Kopuzņēmumam ievērot ar Revīzijas palātu saskaņoto gada darbības pārskata iesniegšanas termiņu;

      Iekšējās kontroles sistēma

               5.

               uzstājīgi iesaka Kopuzņēmumam pievērsties IT procesu un darbību dokumentēšanas turpmākai izstrādei un ar IT saistīto riska faktoru analīzei;

               6.

               pieņem zināšanai, ka Kopuzņēmuma iekšējais revidents sāka pildīt savus pienākumus tikai 2009. gada 1. jūlijā; tomēr atzinīgi vērtē to, ka Kopuzņēmums jau ir sagatavojis iekšējās kontroles standartu ieviešanas rīcības plānu un izveidojis darba grupa, kas koordinēs un uzraudzīs rīcības plāna īstenošanu; turklāt uzsver, ka Kopuzņēmumā ir izraudzīta amatpersona, kas atbildīga par datu aizsardzību, un ir veikti pasākumi, lai turpinātu pilnveidot darbības nepārtrauktības un datu atkopšanas plānu;

               7.

               pieņem zināšanai Kopuzņēmuma paziņojumu par to, ka patlaban notiek visu pamatdarbības funkciju apzināšana;

               8.

               pieņem zināšanai, ka Kopuzņēmums 2008. gadā ir uzrādījis ienākumus no procentiem EUR 216 304,89 apmērā; ņemot vērā gada pārskatus un procentu ienākumu apmēru, secina, ka Kopuzņēmumam pastāvīgi ir lieli naudas līdzekļu uzkrājumi; pieņem zināšanai, ka Kopuzņēmuma naudas līdzekļu uzkrājumi 2008. gada 31. decembrī veidoja EUR 58 980 569,87; aicina Komisiju noskaidrot, kā nodrošināt naudas līdzekļu pārvaldību Kopuzņēmumā, pamatojoties uz faktiskajām vajadzībām, un kādas vispārējas izmaiņas būtu jāizdara, lai Kopuzņēmuma naudas līdzekļu uzkrājumi būtu vienmēr pēc iespējas nelieli.

      (1)  OV C 310, 18.12.2009., 1. lpp.

      (2)  OV L 248, 16.9.2002., 1. lpp.

      (3)  OV L 90, 30.3.2007., 58. lpp.

      (4)  OV L 357, 31.12.2002., 72. lpp.


               12.8.2016

               LV

               Eiropas Savienības Oficiālais Vēstnesis

               C 294/62

         P8_TA(2014)0085
   Iebildumu neizteikšana pret delegēto aktu: režīms, ko piemēro dažu ĀKK valstu izcelsmes izstrādājumiem
   Eiropas Parlamenta lēmums par iebildumu neizteikšanu pret Komisijas 2014. gada 14. novembra deleģēto regulu, ar kuru groza I pielikumu Padomes Regulai (EK) Nr. 1528/2007, ar ko dažu tādu valstu izcelsmes izstrādājumiem, kuras ietilpst Āfrikas, Karību jūras reģiona un Klusā okeāna (ĀKK) valstu grupā, piemēro režīmu, kas paredzēts nolīgumos, ar ko izveido ekonomisko partnerattiecību nolīgumus vai kuru rezultātā notiek to izveide (C(2014)08355 – 2014/2954(DEA))
   (2016/C 294/22)

      Eiropas Parlaments,

               —

               ņemot vērā Komisijas deleģēto regulu (C(2014)08355),

               —

               ņemot vērā Komisijas 2014. gada 26. novembra vēstuli, kurā tā lūdz paziņot, ka Parlaments neizteiks iebildumus pret Komisijas deleģēto regulu,

               —

               ņemot vērā Starptautiskās tirdzniecības komitejas 2014. gada 5. decembra vēstuli Komiteju priekšsēdētāju konferences priekšsēdētājam,

               —

               ņemot vērā Līguma par Eiropas Savienības darbību 290. pantu,

               —

               ņemot vērā Padomes 2007. gada 20. decembra Regulu (EK) Nr. 1528/2007, ar ko dažu tādu valstu izcelsmes izstrādājumiem, kuras ietilpst Āfrikas, Karību jūras reģiona un Klusā okeāna (ĀKK) valstu grupā, piemēro režīmu, kas paredzēts nolīgumos, ar ko izveido ekonomisko partnerattiecību nolīgumus vai kuru rezultātā notiek to izveide (1), un jo īpaši tās 2. panta 2. punktu un 24.a panta 6. punktu,

               —

               ņemot vērā Eiropas Parlamenta un Padomes 2013. gada 21. maija Regulu (ES) Nr. 527/2013, ar kuru groza Padomes Regulu (EK) Nr. 1528/2007, attiecībā uz vairāku valstu izslēgšanu no to reģionu vai valstu saraksta, kuras ir pabeigušas sarunas (2),

               —

               ņemot vērā Starptautiskās tirdzniecības komitejas ieteikumu lēmumam,

               —

               ņemot vērā Reglamenta 105. panta 6. punktu,

               —

               ņemot vērā, ka Reglamenta 105. panta 6. punkta trešajā un ceturtajā ievilkumā noteiktajā termiņā, kas beidzās 2014. gada 16. decembrī, netika izteikti iebildumi,

               A.

               tā kā atbilstīgi Regulai (ES) Nr. 527/2013 uz Keniju no 2014. gada 1. oktobra vairs neattiecas tirgus pieejamības režīms, kas bija noteikts saskaņā ar Regulu (EK) Nr. 1528/2007;

               B.

               tā kā Kenija, Eiropas Savienība un tās dalībvalstis 2014. gada 16. oktobrī pabeidza sarunas par ekonomisko partnerattiecību nolīgumu;

               C.

               tā kā Komisija 2014. gada 14. novembrī pieņēma deleģēto aktu, lai atjaunotu Keniju Regulas (EK) Nr. 1528/2007 I pielikumā;

               D.

               tā kā Komisija ir uzsvērusi, ka lēmums par iebildumu neizteikšanu ierobežotu Kenijas iespējamās novirzes tirdzniecības plūsmās un zaudējumus Eiropas Savienībai paredzētajā eksportā, samazinot kaitējumu tunzivju, dārzkopības un griezto ziedu nozarēm;

               1.

               paziņo, ka tas neizsaka iebildumus pret deleģēto regulu;

               2.

               uzdod priekšsēdētājam šo lēmumu nosūtīt Padomei un Komisijai.

      (1)  OV L 348, 31.12.2007., 1. lpp.

      (2)  OV L 165, 18.6.2013., 59. lpp.


title: Padomes Lēmums (ES) 2016/979 (2016. gada 20. maijs) par Horvātijas pievienošanos Konvencijai, kas izstrādāta, pamatojoties uz Līguma par Eiropas Savienību K3. pantu, par muitas pārvalžu savstarpēju palīdzību un sadarbību

text:
               18.6.2016

               LV

               Eiropas Savienības Oficiālais Vēstnesis

               L 161/35

         PADOMES LĒMUMS (ES) 2016/979
   (2016. gada 20. maijs)
   par Horvātijas pievienošanos Konvencijai, kas izstrādāta, pamatojoties uz Līguma par Eiropas Savienību K3. pantu, par muitas pārvalžu savstarpēju palīdzību un sadarbību
   EIROPAS SAVIENĪBAS PADOME,
   ņemot vērā Līgumu par Eiropas Savienību,
   ņemot vērā Horvātijas Pievienošanās aktu un jo īpaši tā 3. panta 4. un 5. punktu,
   ņemot vērā Eiropas Komisijas ieteikumu,
   ņemot vērā Eiropas Parlamenta atzinumu (1),
   tā kā:

               (1)

               Konvencija, kas izstrādāta, pamatojoties uz Līguma par Eiropas Savienību K3. pantu, par muitas pārvalžu savstarpēju palīdzību un sadarbību (2) (“Konvencija”) tika parakstīta 1997. gada 18. decembrī Briselē. Tā stājas spēkā, kad apritējušas 90 dienas pēc tās valsts paziņojuma par Konvencijas pieņemšanai nepieciešamo konstitucionālo procedūru pabeigšanu, kura minēto formalitāti izpilda pēdējā (un kura jau laikā, kad Padome pieņēma lēmumu par Konvencijas izstrādi, bija Eiropas Savienības dalībvalsts).

               (2)

               Saskaņā ar Konvencijas 32. panta 4. punktu katra dalībvalsts līdz Konvencijas spēkā stāšanās dienai, sniedzot Konvencijas 32. panta 2. punktā minēto paziņojumu, vai pēc tam var deklarēt, ka Konvencija jāpiemēro tās attiecībām ar dalībvalstīm, kuras ir nākušas klajā ar tādu pašu deklarāciju.

               (3)

               Horvātijas Pievienošanās akta (“Pievienošanās akts”) 3. panta 4. punktā ir paredzēts, ka Horvātijai jāpievienojas konvencijām un protokoliem, kas uzskaitīti Pievienošanās akta I pielikumā. Minētās konvencijas un protokoli ietver, inter alia, Konvenciju. Attiecībā uz Horvātiju Konvencijai jāstājas spēkā Padomes noteiktā datumā.

               (4)

               Saskaņā ar Pievienošanās akta 3. panta 5. punktu Padomei jālemj par Pievienošanās akta I pielikumā uzskaitīto konvenciju un protokolu pielāgojumiem, kuru nepieciešamība izriet no Horvātijas pievienošanās,

         IR PIEŅĒMUSI ŠO LĒMUMU.
   1. pants
   Attiecībā uz Horvātiju Konvencija stājas spēkā pirmā mēneša pirmajā dienā pēc šā lēmuma publicēšanas datuma.
   2. pants
   Konvencijas teksts horvātu valodā (3) ir autentisks ar tādiem pašiem nosacījumiem kā Konvencijas teksts pārējās valodās.
   3. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2016. gada 20. maijā

            Padomes vārdā –

            priekšsēdētājs

         K.H.D.M. DIJKHOFF

      (1)  2016. gada 28. aprīļa atzinums (Oficiālajā Vēstnesī vēl nav publicēts).

      (2)  OV C 24, 23.1.1998., 2. lpp.

      (3)  Teksts horvātu valodā ir publicēts Oficiālā Vēstneša Īpašajā izdevumā (19. nodaļa, 14. sējums, 156. lpp.).


title: Padomes Lēmums 2012/687/KĀDP ( 2012. gada 6. novembris ), ar kuru groza Lēmumu 2010/413/KĀDP, ar ko paredz ierobežojošus pasākumus pret Irānu

text:
               7.11.2012

               LV

               Eiropas Savienības Oficiālais Vēstnesis

               L 307/82

         PADOMES LĒMUMS 2012/687/KĀDP
   (2012. gada 6. novembris),
   ar kuru groza Lēmumu 2010/413/KĀDP, ar ko paredz ierobežojošus pasākumus pret Irānu
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   ņemot vērā Padomes Lēmumu 2010/413/KĀDP (2010. gada 26. jūlijs), ar ko paredz ierobežojošus pasākumus pret Irānu (1), un jo īpaši tā 23. panta 2. punktu,
   tā kā:

               (1)

               Padome 2010. gada 26. jūlijā pieņēma Lēmumu 2010/413/KĀDP.

               (2)

               Lēmuma 2010/413/KĀDP II pielikumā iekļautais saraksts ar personām un vienībām, kam piemēro ierobežojošus pasākumus, būtu jāpapildina ar jaunu vienību,

         IR PIEŅĒMUSI ŠO LĒMUMU.
   1. pants
   Lēmuma 2010/413/KĀDP II pielikumā iekļautā saraksta I daļas B sadaļu papildina ar šā lēmuma pielikumā minēto vienību.
   2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2012. gada 6. novembrī

            Padomes vārdā –

            priekšsēdētājs

         A. D. MAVROYIANNIS

      (1)  OV L 195, 27.7.2010., 39. lpp.

      PIELIKUMS

         LĒMUMA 1. PANTĀ MINĒTĀ VIENĪBA

      B.   Vienības

                  Nosaukums

                  Identifikācijas informācija

                  Iekļaušanas pamatojums

                  Iekļaušanas datums

                  1.

                  National Iranian Oil Company Nederland (arī NIOC Nīderlandes pārstāvniecība).

                  Blaak 512, 3011 TA and Weena 333, 3013 AL Rotterdam, Nīderlande
                  Tālr. +31 (10) 225 0177, +31 (10) 225 0308.
                  http://www.nioc-intl.com/Offices_Rotterdam.htm.

                  National Iranian Oil Company (NIOC) meitasuzņēmums.

                  7.11.2012.


title: 2010/559/ES: Padomes Lēmums ( 2010. gada 13. septembris ) par to, lai Somijā uzsāktu automatizētu datu apmaiņu attiecībā uz transportlīdzekļu reģistrācijas datiem (TRD)

text:
               17.9.2010

               LV

               Eiropas Savienības Oficiālais Vēstnesis

               L 245/34

         PADOMES LĒMUMS
   (2010. gada 13. septembris)
   par to, lai Somijā uzsāktu automatizētu datu apmaiņu attiecībā uz transportlīdzekļu reģistrācijas datiem (TRD)
   (2010/559/ES)
   EIROPAS SAVIENĪBAS PADOME,
   ņemot vērā Padomes Lēmuma 2008/615/TI (2008. gada 23. jūnijs) par pārrobežu sadarbības pastiprināšanu, jo īpaši apkarojot terorismu un pārrobežu noziedzību (1), 25. pantu,
   ņemot vērā Padomes Lēmuma 2008/616/TI (2008. gada 23. jūnijs) par to, kā īstenot Lēmumu 2008/615/TI (2), 20. pantu un tā pielikuma 4. nodaļu,
   tā kā:

               (1)

               Saskaņā ar protokolu par pārejas nosacījumiem, ko ar Lisabonas līgumu pievieno Līgumam par Eiropas Savienību, Līgumam par Eiropas Savienības darbību un Eiropas Atomenerģijas Kopienas dibināšanas līgumam, tādu aktu tiesiskās sekas, kurus Savienības iestādes un struktūras pieņēmušas, pirms stājās spēkā Lisabonas Līgums, paliek nemainīgas tiktāl, ciktāl minētie akti netiks atcelti, anulēti vai grozīti, piemērojot Līgumus.

               (2)

               Tādējādi Lēmuma 2008/615/TI 25. pants ir piemērojams un Padomei ir jāpieņem vienprātīgs lēmums par to, vai dalībvalstis ir īstenojušas minētā Lēmuma 6. nodaļas noteikumus.

               (3)

               Lēmuma 2008/616/TI 20. pantā paredzēts, ka Lēmuma 2008/615/TI 25. panta 2. punktā minētos lēmumus pieņem, pamatojoties uz izvērtējuma ziņojumiem, ko izstrādā ar anketas palīdzību. Attiecībā uz automatizētu datu apmaiņu saskaņā ar Lēmuma 2008/615/TI 2. nodaļu izvērtējuma ziņojuma pamatā jābūt izvērtējuma inspekcijai un izmēģinājuma darbībām.

               (4)

               Saskaņā ar Lēmuma 2008/616/TI pielikuma 4. nodaļas 1.1. punktu attiecīgās Padomes darba grupas izstrādātā anketa attiecas uz katru no automatizētās datu apmaiņas paņēmieniem un katrai dalībvalstij tā ir jāizpilda, tiklīdz dalībvalsts uzskata, ka tā izpilda priekšnosacījumus, lai veiktu attiecīgās kategorijas datu apmaiņu.

               (5)

               Somija ir aizpildījusi anketu par datu aizsardzību un anketu par transportlīdzekļu reģistrācijas datiem (TRD).

               (6)

               Somija kopā ar Nīderlandi ir veikusi izmēģinājuma darbības, lai izvērtētu anketas rezultātus attiecībā uz TRD.

               (7)

               Somijā ir notikusi izvērtējuma inspekcija, un izvērtējuma grupa ir sagatavojusi ziņojumu par izvērtējuma inspekciju un nosūtījusi to attiecīgajai Padomes darba grupai, lai izvērtētu anketu par TRD.

               (8)

               Padomei ir iesniegts vispārējs izvērtējuma ziņojums, kurā apkopoti anketas, izvērtējuma inspekcijas un izmēģinājuma darbību rezultāti attiecībā uz TRD,

         IR PIEŅĒMUSI ŠO LĒMUMU.
   1. pants
   Lai automatizēti meklētu transportlīdzekļu reģistrācijas datus (TRD), Somija ir pilnībā īstenojusi Lēmuma 2008/615/TI 6. nodaļas vispārīgos noteikumus par datu aizsardzību un ir tiesīga saņemt un sniegt personas datus atbilstīgi minētā lēmuma 12. pantam no šā lēmuma spēkā stāšanās dienas.
   2. pants
   Šis lēmums stājas spēkā tā pieņemšanas dienā.

      Briselē, 2010. gada 13. septembrī

            Padomes vārdā –

            priekšsēdētājs

         S. VANACKERE

      (1)  OV L 210, 6.8.2008., 1. lpp.

      (2)  OV L 210, 6.8.2008., 12. lpp.


title: 2014/101/ES: Padomes Lēmums ( 2014. gada 18. februāris ), ar ko ieceļ Reģionu komitejas locekli no Čehijas Republikas

text:
               21.2.2014

               LV

               Eiropas Savienības Oficiālais Vēstnesis

               L 52/17

      PADOMES LĒMUMS

   (2014. gada 18. februāris),
   ar ko ieceļ Reģionu komitejas locekli no Čehijas Republikas
   (2014/101/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Čehijas Republikas valdības priekšlikumu,
   tā kā:

               (1)

               Padome 2009. gada 22. decembrī un 2010. gada 18. janvārī pieņēma Lēmumus 2009/1014/ES (1) un 2010/29/ES (2), ar ko laikposmam no 2010. gada 26. janvāra līdz 2015. gada 25. janvārim ieceļ Reģionu komitejas locekļus un viņu aizstājējus.

               (2)

               Pēc Bohuslav SVOBODA kunga pilnvaru termiņa beigām atbrīvosies viena Reģionu komitejas locekļa vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2015. gada 25. janvārim, Reģionu komitejas locekļa amatā tiek iecelts:

               —

                  Tomáš HUDEČEK kungs, Primátor hl. města Prahy.

         2. pants
   Šis lēmums stājas spēkā tā pieņemšanas dienā.

      Briselē, 2014. gada 18. februārī

            Padomes vārdā –

            priekšsēdētājs

         G. STOURNARAS

      (1)  OV L 348, 29.12.2009., 22. lpp.

      (2)  OV L 12, 19.1.2010., 11. lpp.


title: 2007/793/EK: Komisijas Lēmums ( 2007. gada 29. novembris ) par dalībnieku iecelšanu ar Lēmumu 2007/602/EK izveidotajā ieinteresēto personu dialoga grupā sabiedrības veselības un patērētāju aizsardzības jomā

text:
               6.12.2007

               LV

               Eiropas Savienības Oficiālais Vēstnesis

               L 320/33

      KOMISIJAS LĒMUMS

   (2007. gada 29. novembris)
   par dalībnieku iecelšanu ar Lēmumu 2007/602/EK izveidotajā ieinteresēto personu dialoga grupā sabiedrības veselības un patērētāju aizsardzības jomā
   (2007/793/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Komisijas 2007. gada 5. septembra Lēmumu 2007/602/EK, ar ko izveido ieinteresēto personu dialoga grupu sabiedrības veselības un patērētāju aizsardzības jomā (1), un jo īpaši tā 3. panta 1. punktu,
   tā kā:

               (1)

               Ieinteresēto personu dialoga grupu sabiedrības veselības un patērētāju aizsardzības jomā izveidoja ar Lēmumu 2007/602/EK, kas stājās spēkā 2007. gada 10. oktobrī, lai tā apspriežu procesā konsultētu Komisiju par paraugpraksi, kā arī palīdzētu labāk pielāgot ieinteresēto personu piesaistīšanas procedūras šo personu vajadzībām iepriekšminētajās jomās.

               (2)

               Saskaņā ar Lēmuma 2007/602/EK 3. panta 1. punktu Komisija ieceļ grupas dalībniekus, izvēloties speciālistus, kuri ir kompetenti jomās, kas norādītas minētā lēmuma 2. panta 2. punktā, un kuri pieteikušies, atbildot uz uzaicinājumu paust interesi.

               (3)

               Uzaicinājumu paust interesi publicēja 2007. gada 12. jūnijā, un to varēja izdarīt līdz 2007. gada 27. jūlijam. Tika saņemti 127 pieteikumi.

               (4)

               No pieteikumiem, kurus nosūtīja, atsaucoties uz uzaicinājumu paust interesi, atlasīja deviņpadsmit speciālistu pieteikumus. Šajā grupā ir līdzsvaroti pārstāvētas ieinteresētās personas no dažādām politikas jomām, kurās darbojas Veselības un patērētāju aizsardzības ģenerāldirektorāts. Dalībniekus ieceļ tā, lai nodrošinātu augstākos kompetences standartus, plašu attiecīgās pieredzes spektru un saskaņā ar iepriekšminētajiem kritērijiem – plašāko iespējamo ģeogrāfisko izplatību Kopienā, kā arī dzimumu līdzsvaru.

               (5)

               Komisija pieņems vēl vienu lēmumu, kurā būs noteikts, kuriem dalībniekiem saskaņā ar Lēmuma 2007/602/EK 3. panta 4. punktu pilnvaru laiks ir četri gadi un kuriem – divi gadi,

         IR NOLĒMUSI ŠĀDI.
   1. pants
   Ar šo Komisija ieceļ šādas personas par ieinteresēto personu dialoga grupas dalībniekiem:

                  BAX Willemien

                  BERTELETTI KEMP Florence

                  CZIMBALMOS Ágnes

                  DAVCHEVA Yanka

                  DI PUPPO Roshan

                  FEDERSPIEL Benedicte

                  FELLER Roxane

                  GALLANI Barbara

                  GOUVEIA Rodrigo

                  JONNAERT Erik

                  KETTLITZ Beate

                  KNABE Agnese

                  MACCHIA BANGSGAARD Flaminia

                  PELLEGRINO Patrice

                  ORTEGA PECINA David Miguel

                  RAWLING Ruth

                  ROSS Melody

                  SHEPPARD Philip

                  TIDDENS-ENGWIRDA Lisette

         2. pants
   Šis lēmums stājas spēkā 2007. gada 29. novembrī.

      Briselē, 2007. gada 29. novembrī

            Komisijas vārdā —

            Komisijas loceklis

         Markos KYPRIANOU

      (1)  OV L 234, 6.9.2007., 13. lpp.


title: 2008/384/EK: Komisijas Lēmums, ( 2008. gada 21. maijs ), ar ko groza Lēmumu 2005/622/EK, ar kuru apstiprina saistības, kas piedāvātas saistībā ar antidempinga procedūru attiecībā uz tādu elektrotehniskā silīcijtērauda ražojumu ar orientētu graudu importu, kuru izcelsme ir Amerikas Savienotajās Valstīs un Krievijā

text:
               22.5.2008

               LV

               Eiropas Savienības Oficiālais Vēstnesis

               L 132/20

      KOMISIJAS LĒMUMS,
   (2008. gada 21. maijs),
   ar ko groza Lēmumu 2005/622/EK, ar kuru apstiprina saistības, kas piedāvātas saistībā ar antidempinga procedūru attiecībā uz tādu elektrotehniskā silīcijtērauda ražojumu ar orientētu graudu importu, kuru izcelsme ir Amerikas Savienotajās Valstīs un Krievijā
   (2008/384/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1995. gada 22. decembra Regulu (EK) Nr. 384/96 par aizsardzību pret importu par dempinga cenām no valstīm, kas nav Eiropas Kopienas dalībvalstis (1) (pamatregula), un jo īpaši tās 8. un 9. pantu,
   apspriedusies ar padomdevēju komiteju,
   tā kā:
   A.   IEPRIEKŠĒJĀ PROCEDŪRA

               (1)

               Ar Regulu (EK) Nr. 1371/2005 (2) Padome noteica galīgo antidempinga maksājumu Amerikas Savienoto Valstu (“ASV”) un Krievijas izcelsmes orientēta grauda struktūras elektrotehniskā silīcijtērauda (“OGES”) plakanu velmējumu importam.

               (2)

               Ar Lēmumu 2005/622/EK (3) Komisija apstiprināja cenu saistības, ko piedāvāja divi ražotāji eksportētāji, kas sadarbojās un kuru eksportam uz Kopienu noteica īpašo maksājumu, proti, AK Steel Corporation, ASV un Novolipetsk Iron and Steel Corporation (NLMK), Krievija.

         B.   SAISTĪBAS LĒMUMA 2005/622/EK ATCELŠANA

               (3)

               Komisija 2007. gada 23. februārī uzsāka (4) daļēju termiņa vidusposma pārskatīšanu, kas attiecās vienīgi uz divu Krievijas ražotāju eksportētāju, NLMK un Viz Stal dempinga apmēra pārbaudi.

               (4)

               Pārskatīšanas secinājumi, kas ir izklāstīti Padomes Regulā (EK) Nr. 435/2008 (5), paredz, ka spēkā esošie pasākumi attiecībā uz Krievijas izcelsmes OGES ievedumiem ir jāatceļ un procedūra attiecībā uz šiem ievedumiem ir jāizbeidz.

               (5)

               Ņemot vērā minētos secinājumus, Komisijas Lēmums 2008/622/EK, ar kuru Komisija pieņēma NLMK piedāvātās saistības, ir jāgroza un pieņemtās uzņēmuma NLMK saistības ir jāatceļ,

         IR NOLĒMUSI ŠĀDI.
   1. pants
   Ar šo atceļ Novolipetsk Iron & Steel Corporation (NLMK) saistības, kas pieņemtas ar Komisijas Lēmumu 2005/622/EK.
   2. pants
   Lēmuma 2005/622/EK 1. pantu aizstāj ar šādu pantu:

      “1. pants
      Ar šo apstiprina saistības, kuras piedāvā turpmāk minētie ražotāji saistībā ar pašreizējo antidempinga procedūru attiecībā uz plakanu elektrotehniskā silīcijtērauda ražojumu ar orientētu graudu importu, kuru izcelsme ir Amerikas Savienotajās Valstīs.

                  Valsts

                  Uzņēmums

                  TARIC papildus kods

                  ASV

                  Ražo AK Steel Corporation – 703, Curtis Street, Middletown, Ohio

                  vai
                  ražo AK Steel Corporation – 703, Curtis Street, Middletown, Ohio - un pārdod AK Steel BV – Oosterhout, Nīderlande, pirmajam neatkarīgajam klientam Kopienā, kurš darbojas kā importētājs.

                  A673”

   3. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2008. gada 21. maijā

            Komisijas vārdā —

            Komisijas loceklis

         Peter MANDELSON

      (1)  OV L 56, 6.3.1996., 1. lpp. Regulā jaunākie grozījumi izdarīti ar Regulu (EK) Nr. 2117/2005 (OV L 340, 23.12.2005., 17. lpp.).

      (2)  OV L 223, 27.8.2005., 1. lpp. Regulā jaunākie grozījumi izdarīti ar Regulu (EK) Nr. 41/2008 (OV L 16, 19.1.2008., 1. lpp.).

      (3)  OV L 223, 27.8.2005., 42. lpp.

      (4)  OV C 39, 23.2.2007., 26. lpp.

      (5)  OV L 132, 22.5.2008., 1. lpp.


title: 2006/470/EK: Padomes Lēmums ( 2006 gada 29. maijs ) par apspriešanās procedūras pabeigšanu ar Mauritānijas Islāma Republiku saskaņā ar pārskatītā Kotonū nolīguma 96. pantu

text:
               8.7.2006

               LV

               Eiropas Savienības Oficiālais Vēstnesis

               L 187/28

      PADOMES LĒMUMS

   (2006 gada 29. maijs)
   par apspriešanās procedūras pabeigšanu ar Mauritānijas Islāma Republiku saskaņā ar pārskatītā Kotonū nolīguma 96. pantu
   (2006/470/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu,
   ņemot vērā ĀKK un EK partnerattiecību nolīgumu, kas parakstīts Kotonū 2000. gada 23. jūnijā (1) (turpmāk “ĀKK un EK nolīgums”), ar grozījumiem, kas veikti ar nolīgumu, kurš parakstīts Luksemburgā 2005. gada 25. jūnijā (2), un jo īpaši tā 96. pantu,
   ņemot vērā Iekšējo nolīgumu par pasākumiem, kas jāveic, un procedūrām, kas jāievēro, lai īstenotu ĀKK un EK nolīgumu (3), un jo īpaši tā 3. pantu,
   ņemot vērā Komisijas priekšlikumu,
   tā kā:

               (1)

               Tika pārkāpti būtiski elementi, kas noteikti ĀKK un EK nolīguma 9. pantā.

               (2)

               Saskaņā ar ĀKK un EK nolīguma 96. pantu 2005. gada 30. novembrī sāka apspriešanos ar ĀKK valstīm un Mauritānijas Islāma Republiku, kuras laikā Mauritānijas iestādes uzņēmās konkrētas saistības, lai novērstu Eiropas Savienības norādītās problēmas, un tās īstenotu padziļinātā dialogā 120 dienu laikposmā.

               (3)

               Šim laikposmam beidzoties, attiecībā uz dažām iepriekš minētajām saistībām ir veiktas konkrētas iniciatīvas, un citas no tām ir izpildītas, tomēr vairāki svarīgi pasākumi attiecībā uz ĀKK un EK nolīguma būtiskajiem elementiem vēl ir jāīsteno,

         IR NOLĒMUSI ŠĀDI.
   1. pants
   Saskaņā ar ĀKK un EK nolīguma 96. pantu veiktā apspriešanās ar Mauritānijas Islāma Republiku ir pabeigta.
   2. pants
   Pasākumi, kas izklāstīti pievienotajā vēstulē, ar šo ir pieņemti kā atbilstīgi pasākumi saskaņā ar ĀKK un EK nolīguma 96. panta 2. punkta c) apakšpunktu.
   3. pants
   Šis lēmums stājas spēkā tā pieņemšanas dienā.
   Lēmums ir spēkā līdz 2007. gada 29. novembrim. To regulāri pārskata vismaz ik pēc sešiem mēnešiem.
   4. pants
   Šo lēmumu publicē Eiropas Savienības Oficiālajā Vēstnesī.

      Briselē, 2006. gada 29. maijā

            Padomes vārdā —

            priekšsēdētājs

         M. BARTENSTEIN

      (1)  OV L 317, 15.12.2000., 3. lpp.

      (2)  OV L 209, 11.8.2005., 27. lpp.

      (3)  OV L 317, 15.12.2000., 376. lpp.

      PIELIKUMS
      Godātais premjerministra kungs!
      Eiropas Savienība (ES) piešķir lielu nozīmi pārskatītā Kotonū nolīguma 9. panta noteikumiem. Cilvēktiesību, demokrātijas principu un tiesiskuma ievērošana, kas ir pamatā ĀKK un ES partnerattiecībām, ir minētā nolīguma būtiski elementi un līdz ar to mūsu attiecību pamats.
      Eiropas puse 2005. gada 3. augusta deklarācijās par notikušo valsts apvērsumu atgādināja par nosodījumu visiem centieniem vardarbīgi pārņemt varu un aicināja ievērot demokrātiju un konstitucionālas pārvaldes sistēmu.
      Piemērojot pārskatītā Kotonū nolīguma 96. pantu un ņemot vērā to, ka 2005. gada 3. augusta valsts apvērsums ir noteiktu šajā pantā izklāstītu būtisku elementu pārkāpums, ES aicināja Mauritāniju uz apspriešanās procedūru, lai, kā to paredz nolīgums, padziļināti izskatītu situāciju un vajadzības gadījumā to labotu.
      Šī apspriešanās tika uzsākta Briselē 2005. gada 30. novembrī. Šajā sakarā Mauritānijas puse, pamatojoties uz 2005. gada 24. novembra memorandu, varēja iepazīstināt ar situācijas attīstību valstī kopš 3. augusta valsts apvērsuma, kā arī ar iestāžu programmu pārejas laikam.
      ES no savas puses ar prieku atzīmēja, ka Mauritānijas puse ir apstiprinājusi dažas saistības, kuras tā iepriekš uzņēmusies, un jau ir varējusi ziņot par pozitīviem elementiem to realizēšanā.
      Sanāksmes laikā Mauritānijas puse demokrātisku principu, pamattiesību un pamatbrīvību un tiesiskuma ievērošanas, kā arī labas pārvaldes jomā uzņēmās divdesmit trīs konkrētas saistības, kas norādītas pielikumā. Tā arī apņēmās Eiropas pusei līdz 2006. gada janvāra vidum iesniegt ziņojumu par šo saistību īstenošanu un vēlāk regulāri katru ceturksni iesniegt ziņojumus par situācijas novērtējumu.
      Janvāra vidū un aprīļa vidū iesniegtie ziņojumi Eiropas pusei apstiprināja, ka veikts būtisks progress. Papildus apspriešanās procedūras atklāšanas laikā novērotajam progresam, tika konstatēti konkrēti uzlabojumi, un jo īpaši:

                  —

                  administratīvās uzskaites noteikumu definēšana vēlēšanu vajadzībām, lai sastādītu ticamu un taisnīgu vēlēšanu sarakstu, un uzskaites operāciju sākšana,

                  —

                  likuma projekta teksts, kas jāpieņem Ministru padomei un kas atbilst grozījumiem konstitūcijā, par kuriem balsos referendumā 2006. gada 25. jūnijā,

                  —

                  jaunu walis (reģionu pārvaldītāju) un hakems (prefektu) iecelšana amatā un apkārtraksta par centrālās un teritoriālās pārvaldes neitralitāti nosūtīšana jaunajām reģionālajām un pašvaldību iestādēm līdz ar to pienākumu pildīšanas sākšanu,

                  —

                  tāda lēmuma pieņemšana 2006. gada 26. janvārī, ar ko groza Kopienu kodeksu un ievieš neatkarīgo kandidatūru principu,

                  —

                  apspriežu sākšana ar politiskajām partijām par noteikumiem, kas jāpieņem par vēlēšanu metožu pārskatīšanu, tostarp iespēja sievietēm kandidēt vēlēšanās un vienota balsošanas saraksta pieņemšana,

                  —

                  informētības un pilsoniskās orientācijas programmas sastādīšana un attiecīgas kampaņas uzsākšana valsts pārvaldes, valsts neatkarīgas cilvēktiesību komisijas, politisko partiju, pilsoniskās sabiedrības organizāciju un preses klātbūtnē,

                  —

                  darba grupas izveidošana pie Tieslietu ministrijas, lai pārbaudītu, vai teksti par demokrātiskajām tiesībām un brīvībām atbilst konstitūcijai, un lai sagatavotu nepieciešamos priekšlikumus,

                  —

                  dekrēta pieņemšana par valsts konsultatīvās komisijas preses un audiovizuālā sektora reformai, kura premjerministram sniedza savu provizorisko ziņojumu, dibināšanu un tās izveidošana,

                  —

                  pavēles projekta par Valsts cilvēktiesību komisijas izveidošanu nosūtīšana valdībai,

                  —

                  Tieslietu ministrijas un Iekšlietu ministrijas veikta apkārtrakstu nosūtīšana visām prokuratūrām un teritoriālajām pārvaldēm, aicinot tās meklēt, atklāt un nekavējoties ierosināt lietu par visiem gadījumiem, kuros ir aizdomas par personu tiešu vai netiešu ekspluatāciju, kā arī vienas pārdomu dienas organizēšana, lai identificētu pasākumus, kas palīdzētu likvidēt visas verdzības radītās sekas,

                  —

                  Ministru padomes pieņemti valdības rīkojumu projekti, kas atļauj pievienoties Apvienoto Nāciju Organizācijas konvencijai pret korupciju un kas atļauj ratificēt Āfrikas konvenciju par cīņu pret korupciju,

                  —

                     EITI (Ieguves rūpniecības pārskatāmības iniciatīva) Nacionālās komitejas izveidošana, kā arī tādas pavēles apstiprināšana, ar ko izveido Valsts ogļūdeņražu ienākumu fondu un nosaka kārtību šo ienākumu pārvaldībai.

            Nav šaubu, ka šīs pārejas laika iestāžu iniciatīvas veicina demokrātisko principu, pamattiesību un pamatbrīvību un tiesiskuma, kā arī Jūsu valsts labas pārvaldes nostiprināšanu. Tomēr vairākums saistību, kas pieņemtas apspriešanās atklāšanas laikā, tiks īstenotas ilgstošākā laikposmā un ir nepieciešams pārraudzīt to īstenošanu laika gaitā.
      Šajā sakarā ES īpaši sagaida konkrētu pasākumu īstenošanas turpinājumu šādās jomās:

                  —

                  brīvu un taisnīgu vēlēšanu sagatavošana un realizācija, izmantojot ticamus un pilnīgus vēlēšanu sarakstus un izmantojot tādas vēlēšanu sistēmas un tādu vēlēšanu apgabalu sadalījumu, kas ir taisnīgi un kurus ir apstiprinājušas politiskās partijas,

                  —

                  plurālisma ievērošana audiovizuālajā jomā, jo īpaši brīvu radiostaciju veidošana ārpus pilsētām un preses likuma pārskatīšana,

                  —

                  cilvēktiesību veicināšana, jo īpaši ar nepārtrauktiem centieniem izveidot valsts neatkarīgu cilvēktiesību komisiju, ar bēgļu atgriešanos un viņu tiesību atjaunošanu,

                  —

                  tiesību aktu par verdzības aizliegšanu piemērošana un šī posta radīto problēmu pienācīga risināšana,

                  —

                  tiesu sistēmas reforma,

                  —

                  pastāvīga pārvaldes uzlabošana, tostarp atjauninātu ekonomisko un budžeta statistisko datu publicēšana,

                  —

                  efektīva EITI īstenošana kalnrūpniecības un ogļūdeņraža izpētes nozarēs un šo pašu labas pārvaldes principu piemērošana citās nozarēs, kas saistītas ar dabas resursu pārvaldi, jo īpaši zivsaimniecībā.

            Kotonū nolīguma partnerattiecību garā ES paziņoja par gatavību sniegt savu atbalstu Mauritānijas puses saistību īstenošanai. Kontrolējot paveikto darbu pēc apspriešanās un ņemot vērā līdz šim izpildītās saistības un vēl īstenojamos pasākumus, Komisija ierosina pieņemt šādus atbilstīgus pasākumus saskaņā ar pārskatītā Kotonū nolīguma 96. panta 2. punkta c) apakšpunktu:

                  —

                  turpināt uzsākto sadarbību saskaņā ar 9. Eiropas Attīstības fondu (EAF) un iepriekšējiem EAF, ciktāl tiek ievēroti finansēšanas nolīgumu īpašie nosacījumi,

                  —

                  turpināt institūciju atbalsta projektu sagatavošanu un īstenošanu, veicinot pārejas procesu, par kura uzsākšanu tika lemts apspriešanās procedūras atklāšanas laikā,

                  —

                  turpināt arī 9. un iepriekšējo EAF paredzēto pasākumu sagatavošanu un īstenošanu citās Kopienas sadarbības jomās,

                  —

                  uzsākt 10. EAF programmas izstrādes pasākumus, pamatojoties uz Eiropas Komisijas kompetentu dienestu pieņemtu grafiku. Programmas izstrādes procesa dažādu posmu slēgšana būs atkarīga no pārejas laika iestāžu apmierinošos apstākļos un noteiktos termiņos organizētās tautas balsošanas par konstitūciju un vēlēšanām,

                  —

                  10. EAF Valsts stratēģijas dokumenta parakstīšana ar Mauritāniju nevar notikt pirms apstiprinājuma par valsts reālu atgriešanos pie konstitucionālās kārtības pēc brīvām un taisnīgām parlamenta un prezidenta vēlēšanām, kuru rezultātā nākušas pie varas jaunas demokrātiski ievēlētas institūcijas.

            ES prezidentvalsts un Eiropas Komisija veiks regulārus apvienotus pārskatus, un pirmais no tiem tiks veikts nākamo sešu mēnešu laikā.
      ES turpinās rūpīgi sekot situācijai Mauritānijā. Jūsu valdība ir aicināta sākt pastiprinātu politisko dialogu saskaņā ar Kotonū nolīguma 8. pantu 18 mēnešu uzraudzības periodā, lai atjaunotu demokrātiju un tiesiskumu, jo īpaši, sarīkojot brīvas un pārskatāmas vietējās, parlamenta, senāta un prezidenta vēlēšanas, kā arī stiprināt cilvēktiesību un pamatbrīvību ievērošanu.
      Gadījumā, ja Mauritānijas iestāžu saistības tiks īstenotas ātrāk vai, gluži pretēji, pārtraukta to pildīšana, ES saglabā tiesības grozīt atbilstīgos pasākumus.
      Ar cieņu,

         Briselē, …

               Komisijas vārdā

               Padomes vārdā


title: 2014/858/ES: Komisijas Lēmums ( 2014. gada 1. decembris ) par Lielbritānijas un Ziemeļīrijas Apvienotās Karalistes paziņojumu par tās vēlmi, lai uz to attiecina Savienības tiesību aktus par policijas un tiesu iestāžu sadarbību krimināllietās, kuri pieņemti pirms Lisabonas līguma stāšanās spēkā un kuri nav Šengenas acquis daļa

text:
               1.12.2014

               LV

               Eiropas Savienības Oficiālais Vēstnesis

               L 345/6

         KOMISIJAS LĒMUMS
   (2014. gada 1. decembris)
   par Lielbritānijas un Ziemeļīrijas Apvienotās Karalistes paziņojumu par tās vēlmi, lai uz to attiecina Savienības tiesību aktus par policijas un tiesu iestāžu sadarbību krimināllietās, kuri pieņemti pirms Lisabonas līguma stāšanās spēkā un kuri nav Šengenas acquis daļa

      (2014/858/ES)

   EIROPAS KOMISIJA,
   ņemot vērā Protokolu Nr. 36 par pārejas noteikumiem un jo īpaši tā 10. panta 5. punktu saistībā ar 4. pantu Protokolā Nr. 21 par Apvienotās Karalistes un Īrijas nostāju saistībā ar brīvības, drošības un tiesiskuma telpu un Līguma par Eiropas Savienības darbību 331. panta 1. punktu,
   tā kā:

               (1)

               Saskaņā ar 36. protokola 10. panta 4. punktu Apvienotā Karaliste vēlākais sešus mēnešus pirms piecu gadu pārejas laikposma beigām, kas minēts 36. protokola 10. panta 3. punktā, var paziņot Padomei, ka saistībā ar Savienības tiesību aktiem par policijas un tiesu iestāžu sadarbību krimināllietās, kuri pieņemti pirms Lisabonas līguma stāšanās spēkā, tā neatzīst 36. protokola 10. panta 1. punktā noteiktās Komisijas un Tiesas pilnvaras.

               (2)

               Ar 2013. gada 24. jūlija vēstuli Padomes priekšsēdētājam Apvienotā Karaliste izmantoja minēto iespēju, paziņojot, ka tā neatzīst minētās Komisijas un Tiesas pilnvaras, kā rezultātā attiecīgos tiesību aktus par policijas un tiesu iestāžu sadarbību krimināllietās no 2014. gada 1. decembra beidz piemērot Apvienotajai Karalistei.

               (3)

               Saskaņā ar 36. protokola 10. panta 5. punktu Apvienotā Karaliste var paziņot savu vēlmi, lai uz to attiecina tiesību aktus, ko uz to vairs neattiecina.

               (4)

               Ar Padomes priekšsēdētājam adresētu vēstuli, kas stājās spēkā 2014. gada 1. decembrī, Apvienotā Karaliste izmantoja minēto iespēju, paziņojot savu vēlmi, lai uz to attiecina dažus no iepriekš minētajiem tiesību aktiem.

               (5)

               Attiecībā uz konkrētajiem tiesību aktiem, kuri nav Šengenas acquis daļa, 36. protokola 10. panta 5. punkts atsaucas uz 21. protokolu par Apvienotās Karalistes un Īrijas nostāju saistībā ar brīvības, drošības un tiesiskuma telpu, kura 4. pants atsaucas uz LESD 331. panta 1. punktā paredzēto procedūru. Minētajā tiesību normā ir paredzēts, ka Komisija apstiprina tās dalībvalsts, kura vēlas piedalīties, līdzdalību, un vajadzības gadījumā tā norāda, ka līdzdalības nosacījumi ir ievēroti.

               (6)

               Saskaņā ar 36. protokola 10. panta 5. punkta pēdējo teikumu Savienības iestādes un Apvienotā Karaliste cenšas atjaunot pēc iespējas plašāku Apvienotās Karalistes līdzdalību brīvības, drošības un tiesiskuma jomā pieņemtās Savienības acquis piemērošanā, nopietni neskarot dažādu acquis daļu izmantojamību un reizē respektējot to saderību.

               (7)

               36. protokola 10. panta 5. punkta pēdējā teikumā minētie nosacījumi ir ievēroti attiecībā uz Apvienotās Karalistes paziņotajiem tiesību aktiem, kuri uzskaitīti šā lēmuma pielikumā.

               (8)

               Tādēļ būtu jāapstiprina, ka šā lēmuma pielikumā uzskaitītie tiesību akti tiek attiecināti uz Apvienoto Karalisti,

         IR PIEŅĒMUSI ŠO LĒMUMU.
   1. pants
   Ar šā lēmuma spēkā stāšanās datumu tiek apstiprināts, ka šā lēmuma pielikumā uzskaitītos tiesību aktus attiecina uz Apvienoto Karalisti.
   2. pants
   Šo lēmumu publicē Eiropas Savienības Oficiālajā Vēstnesī.
   Tas stājas spēkā 2014. gada 1. decembrī.

      Briselē, 2014. gada 1. decembrī

            Komisijas vārdā –

            priekšsēdētājs

         Jean-Claude JUNCKER

      PIELIKUMS

                  1.

                  Padomes 1997. gada 5. decembra Vienotā rīcība 97/827/TI, ar ko izveido mehānismu, lai izvērtētu starptautisko saistību cīņai pret organizēto noziedzību piemērošanu un īstenošanu valsts līmenī (OV L 344, 15.12.1997., 7. lpp.)

                  2.

                  Padomes 1997. gada 18. decembra Akts, ar ko, pamatojoties uz K3. pantu Līgumā par Eiropas Savienību, izstrādā Konvenciju par savstarpēju palīdzību un sadarbību muitas pārvalžu starpā (OV C 24, 23.1.1998., 1. lpp.)

                  3.

                  1998. gada 3. decembra Vienotā rīcība 98/700/TI, ko Padome pieņēmusi, pamatojoties uz K3. pantu Līgumā par Eiropas Savienību, par Eiropas attēlu arhivēšanas sistēmas (FADO) izveidošanu (OV L 333, 9.12.1998., 4. lpp.)

                  4.

                  Padomes 2000. gada 29. maija Lēmums 2000/375/TI par to, kā apkarot bērnu pornogrāfiju interneta tīklā (OV L 138, 9.6.2000., 1. lpp.)

                  5.

                  Padomes 2000. gada 17. oktobra Lēmums 2000/641/TI, ar ko izveido sekretariātu apvienotajām datu aizsardzības uzraudzības iestādēm, kuras izveidotas ar Konvenciju par Eiropas Policijas biroja izveidi (Eiropola konvenciju), Konvenciju par informācijas tehnoloģijas izmantošanu muitas vajadzībām un Konvenciju, ar ko īsteno Šengenas Līgumu par kontroles pakāpenisku atcelšanu pie kopīgajām robežām (Šengenas konvenciju) (OV L 271, 24.10.2000., 1. lpp.)

                  6.

                  Padomes 2000. gada 17. oktobra Lēmums 2000/642/TI par sadarbības pasākumiem starp dalībvalstu finanšu ziņu vākšanas vienībām attiecībā uz informācijas apmaiņu (OV L 271, 24.10.2000., 4. lpp.)

                  7.

                  Padomes 2002. gada 28. februāra Lēmums 2002/187/TI, ar ko izveido Eurojust, lai pastiprinātu cīņu pret smagiem noziegumiem (OV L 63, 6.3.2002., 1. lpp.)

                  8.

                  Padomes 2002. gada 25. aprīļa Lēmums 2002/348/TI par drošību starptautiska mēroga futbola sacensību laikā (OV L 121, 8.5.2002., 1. lpp.)

                  9.

                  Padomes 2002. gada 13. jūnija Pamatlēmums 2002/465/TI par kopējām izmeklēšanas grupām (OV L 162, 20.6.2002., 1. lpp.)

                  10.

                  Padomes 2002. gada 13. jūnija Pamatlēmums 2002/584/TI par Eiropas apcietināšanas orderi un par nodošanas procedūrām starp dalībvalstīm (OV L 190, 18.7.2002., 1. lpp.)

                  11.

                  Padomes 2003. gada 18. jūnija Lēmums 2003/659/TI, ar kuru groza Lēmumu 2002/187/TI, ar ko izveido Eurojust, lai pastiprinātu cīņu pret smagiem noziegumiem (OV L 245, 29.9.2003., 44. lpp.)

                  12.

                  Padomes 2005. gada 24. februāra Pamatlēmums 2005/214/TI par savstarpējas atzīšanas principa piemērošanu attiecībā uz finansiālām sankcijām (OV L 76, 22.3.2005., 16. lpp.)

                  13.

                  Padomes 2006. gada 6. oktobra Pamatlēmums 2006/783/TI par savstarpējas atzīšanas principa piemērošanu konfiskācijas rīkojumiem (OV L 328, 24.11.2006., 59. lpp.)

                  14.

                  Padomes 2006. gada 18. decembra Pamatlēmums 2006/960/TI par Eiropas Savienības dalībvalstu tiesībaizsardzības iestāžu informācijas un izlūkdatu apmaiņas vienkāršošanu (OV L 386, 29.12.2006., 89. lpp.)

                  15.

                  Padomes 2007. gada 12. jūnija Lēmums 2007/412/TI ar ko groza Lēmumu 2002/348/TI par drošību starptautiska mēroga futbola sacensību laikā (OV L 155, 15.6.2007., 76. lpp.)

                  16.

                  Padomes 2007. gada 6. decembra Lēmums 2007/845/TI attiecībā uz sadarbību starp dalībvalstu līdzekļu atguves dienestiem noziedzīgi iegūtu līdzekļu vai citu īpašumu meklēšanas un identificēšanas jomā (OV L 332, 18.12.2007., 103. lpp.)

                  17.

                  Padomes 2008. gada 24. jūlija Pamatlēmums 2008/675/TI par Eiropas Savienības dalībvalstīs pieņemtu spriedumu ņemšanu vērā jaunā kriminālprocesā (OV L 220, 15.8.2008., 32. lpp.)

                  18.

                  Padomes 2008. gada 27. novembra Pamatlēmums 2008/909/TI par savstarpējas atzīšanas principa piemērošanu attiecībā uz spriedumiem krimināllietās, ar kuriem piespriesti brīvības atņemšanas sodi vai ar brīvības atņemšanu saistīti pasākumi, lai tos izpildītu Eiropas Savienībā (OV L 327, 5.12.2008., 27. lpp.)

                  19.

                  Padomes 2008. gada 16. decembra Lēmums 2008/976/TI par Eiropas Tiesiskās sadarbības tīklu (OV L 348, 24.12.2008., 130. lpp.)

                  20.

                  Padomes 2008. gada 16. decembra Lēmums 2009/426/TI par Eurojust stiprināšanu un ar kuru groza Lēmumu 2002/187/TI, ar ko izveido Eurojust, lai pastiprinātu cīņu pret smagiem noziegumiem (OV L 138, 4.6.2009., 14. lpp.)

                  21.

                  Padomes 2009. gada 26. februāra Pamatlēmums 2009/299/TI, ar ko groza Pamatlēmumus 2002/584/TI, 2005/214/TI, 2006/783/TI, 2008/909/TI un 2008/947/TI, tādējādi stiprinot personu procesuālās tiesības un veicinot savstarpējas atzīšanas principa piemērošanu attiecībā uz aizmuguriskiem nolēmumiem (OV L 81, 27.3.2009., 24. lpp.)

                  22.

                  Padomes 2009. gada 26. februāra Pamatlēmums 2009/315/TI par organizatoriskiem pasākumiem un saturu no sodāmības reģistra iegūtas informācijas apmaiņai starp dalībvalstīm (OV L 93, 7.4.2009., 23. lpp.)

                  23.

                  Padomes 2009. gada 6. aprīļa Lēmums 2009/316/TI par Eiropas Sodāmības reģistru informācijas sistēmas (ECRIS) izveidi, piemērojot Pamatlēmuma 2009/315/TI 11. pantu (OV L 93, 7.4.2009., 33. lpp.)

                  24.

                  Padomes 2009. gada 6. aprīļa Lēmums 2009/371/TI, ar ko izveido Eiropas Policijas biroju (Eiropolu) (OV L 121, 15.5.2009., 37. lpp.)

                  25.

                  Padomes 2009. gada 23. oktobra Pamatlēmums 2009/829/TI, ar ko attiecībās starp Eiropas Savienības dalībvalstīm savstarpējas atzīšanas principu piemēro lēmumiem par uzraudzības pasākumiem kā alternatīvu pirmstiesas apcietinājumam (OV L 294, 11.11.2009., 20. lpp.)

                  26.

                  Padomes 2009. gada 30. novembra Lēmums 2009/917/TI par informācijas tehnoloģiju izmantošanu muitas vajadzībām (OV L 323, 10.12.2009., 20. lpp.)

                  27.

                  Padomes 2009. gada 30. novembra Lēmums 2009/934/TI, ar ko pieņem īstenošanas noteikumus, kuri reglamentē Eiropola attiecības ar partneriem, tostarp personas datu un klasificētas informācijas apmaiņu (OV L 325, 11.12.2009., 6. lpp.)

                  28.

                  Padomes 2009. gada 30. novembra Lēmums 2009/936/TI, ar ko pieņem īstenošanas noteikumus Eiropola analīzes darba datnēm (OV L 325, 11.12.2009., 14. lpp.)

                  29.

                  Padomes 2009. gada 30. novembra Lēmums 2009/968/TI, ar ko pieņem Eiropola informācijas konfidencialitātes noteikumus (OV L 332, 17.12.2009., 17. lpp.)